Carlos Ramírez Yepes

Carlos Alberto Ramírez Yepes (Medellín, Antioquia, Kolonbia, 1994ko martxoaren 12a), BMXko txirrindularia da, eta domina olinpiko bikoitza ere.

Biografia 
Karlos oso gaztetan hasi zen bizikletan ibiltzen, bere gurasoak bultzatuz. Urteak pasa ahala, hainbat diziplina landu zituen, hala nola saskibaloia eta igeriketa, bere kirola aurkitu zuen arte: BMX. Medellin hirian, kirol honen hazitegietn hasi zen 5 urte bete zituen egun berean.

Bi gurpilen munduan, "Mago Txikia" ezizenez da ezaguna bizikletan duen bizkortasunagatik eta trebetasunagatik.

Olinpiar Jokotan parte hartzea 
BMXn brontzezko bi domina olinpiko lortu zuen lehen gizonezko latinoamerikarra izan zen. 

2016ko Rio de Janeiroko Olinpiar Jokoetan, photo finish bitartez erabakitako final zirraragarrian eta irteera puntutik azken postuan atera ostean, postuak irabazten joan zen kurba estuak oso ondo aprobetxatuz eta, horrela, azkenen, podiuma lortuz.

 

Hurrengoa, Tokio 2020an izan zen (2021eko uztailaren 31n); aurrekari oso hunkigarri eta arriskutsuekin, pista oso leun jarri zen euriaren ondorioz, baina hori ez zen eragozpena izan "Mago Txikiarentzat". Bi egunetan zehar, sailkapen guztiak gainditu zituen, eta, gero, final amorratu baten ostean, bigarren brontzezko domina olinpikoa lortu ahal izan zuen.

Munduko bere lehen BMX Txapelketa (Brasil 2002) 
Ia 20 urte igaro dira Carlos Ramírezek lehen BMX Txirrindularitzako Munduko Txapelketa irabazi zuenetik, Paulinan, Brasil. Garai hartan, "Mago Txikiak" 8 urte besterik ez zituen, eta BMXren mundua harritu zuen bere altzairuzko nerbioekin, eta horrek, 2002ko uztaileko hilabete horretan, Brasilgo UCIko Junior BMXko Munduko Txapeldun izatera eraman zuen.

Munduko bere bigarren BMX Txapelketa (Erresuma Batua 2012) 
2012an, bere lehenengo BMX Txirrindularitzako Munduko Txapelketan, parte hartu zuen junior gizonezkoen kategorian, eta Munduko Txapeldun izendatu zuten Birminghamen (Erresuma Batua). Txapelketa horretan bertan, bigarren postua lortu zuen junior mailako gizonezkoen erlojupeko modalitatean. Carlos Munduko BMX Txapelketa garrantzitsuenean lortutako urrezko domina berriarekin, BMX nazionalaren belaunaldi berriaren parte bihurtu da.

Esteka honetan une fantastiko horren informazio eta argazki gehiago ikus ditzakezu: Antioquia eta Kolonbiako Kirola .

BMX Munduko Txapelketako parte-hartzerik onenak

BMX Munduko Kopetan parte hartzerik onenak 
Elite kategoriako lasterketa-multzoa, zeinak, ziklo olinpikoetan zehar, kirolariei aktibitateari eta lehiari eustea ahalbidetzen dien.

Banakako UCI BMX Ranking historikoa 
UCIk onartutako urtean egiten diren lasterketa guztien batura da, eta, puntu hauen arabera, hurrengo urteko munduko txapelketarako parte-hartze kuotak entregatuko dira.

Azken ohoreak 
Bogotako Alkatetzak, Parque El Salitre-ko BMX pistari, Kolonbiako onena, izena aldatu zion Carlos Ramírez BMX Pista izena jarriz.

 

Kolonbiako Errepublikaren Ohorezko Mozioa eta kondekorazioa

Tokio 2020rako bizikleta berria 
(2021eko uztailaren 14a) GW Bicycles-ek, "Mago Txikia" eta Kolonbiako BMX taldeak erabiltzen dituen bizikletak babesten dituen markak "MARCO G1+" delakoak diseinatu du olinpiarrekin batera. Informazio gehiago GW Bicycles Instagram-en

BMXko palmaresaren laburpena 
Kirolariaren titulu ofizialak hauek dira:

Olinpiar Jokoak 
 2016ko Rio de Janeiroko Olinpiar Jokoak
  Gizonezkoen BMX Txirrindularitza
 2020ko Tokioko Olinpiar Jokoak
  Gizonezkoen BMX Txirrindularitza

Munduko Txapelketak 

 2012ko BMX Txirrindularitzako Munduko Txapelketak
  Junior Gizonezkoen Munduko Txapelduna
  Gizonezkoen Junior Erlojupekoa

Munduko Kopak 

 Munduko Kopa Bogota, Kolonbia 2021
  gizonezkoen banakakoa

 Shepparton Munduko Kopa, Australia 2020
  gizonezkoen banakakoa

Hego Amerikako Jokoak 

 2018ko Hego Amerikako Jokoak
  gizonezkoen banakakoa

Joko Bolibartarrak 

 2017ko Joko Bolibartarrak
  gizonezkoen banakakoa
  Gizonezkoen erlojupekoa

Kolonbiako txapelketak 

 2016ko BMX Txirrindularitza Txapelketa Nazionala
  gizonezkoen banakakoa
  gizonezkoen banakakoa

Erreferentziak

Kanpo estekak 

Olinpiar Jokoetako dominadunak txirrindularitzan
2016ko Udako Olinpiar Jokoetako dominadunak
Kolonbiako txirrindulariak
2020ko Udako Olinpiar Jokoetako dominadunak
2016ko Udako Olinpiar Jokoetako txirrindulariak
2020ko Udako Olinpiar Jokoetako txirrindulariak